ম্যাগনেটিক হিল (চৌম্বক পাহাড়) ও গ্র্যাভিটি হিল (অভিকর্ষ পাহাড়) শব্দাবলি দিয়ে এই রহস্যের ব্যাখ্যা করা যেতে পারে। গ্র্যাভিটি হিলকেই ম্যাগনেটিক হিল বলা হয় এবং কখনও কখনও রহস্যময় পাহাড় বা অভিকর্ষ রাস্তা বলা হয়। গ্র্যাভিটি হিল হচ্ছে এমন এক স্থান যেখানে আশপাশ ভূমির বিন্যাস দৃষ্টিসংক্রান্ত বিভ্রান্তি তৈরি করে। সেক্ষেত্রে একটি খুবই সামান্য নিচু পাহাড়ের ঢালকে একটি উঁচু পাহাড়ের ঢালের মতো মনে হয়। সুতরাং একটি গাড়িকে গিয়ার ছাড়াই ছেড়ে দিলে মনে হয় যেন পাহাড়ের উপরের দিকে চলে যাচ্ছে। সারা বিশ্বে এরকম শত শত গ্র্যাভিটি হিলের স্থান আছে। যা তোমরা ইন্টারনেট ঘাঁটলেই জানতে পারবে।